cyanic-selkie/wikianc huggingface dataset:
புனித இலாரன்சு பெருங்கோவில்
கோவில் ஆட்சிமுறை
இக்கோவில் கப்புச்சின் சபைத் துறவியரின் கண்காணிப்பில் உள்ளது. 1709, சூலை 4ஆம் நாளிலிருந்து இக்கோவில் ஒரு பங்குக் கோவிலாகவும் செயல்பட்டு வருகிறது. பங்குப்பொறுப்பு முதலில் இலத்தரான் ஒழுங்குமுறைத் துறவியரிடம் இருந்தது. 1855இல் கப்புச்சின் சபையினர் பொறுப்பேற்றனர்.
கோவிலின் சிறப்புக் கூறுகள்
இக்கோவிலுக்கு அழகூட்டும் கூறுகள் பல உண்டு. அவற்றுள் சில கீழே தரப்படுகின்றன:
கோவிலுக்கு வெளியே ஒரு பரந்த முற்றமும் அதில் உயர்ந்தெழும் தூணும் உள்ளன. தூணின் மேல் புனித இலாரன்சின் செப்புச் சிலை உள்ளது. அதை ஸ்தேஃபனோ கல்லேற்றி என்பவர் 1865இல் வடித்தார். கோவிலின் அருகே துறவியர் இல்லமும் 12ஆம் நூற்றாண்டு உரோமைக் கலைமுறையில் அமைந்த மணிக்கூண்டும் உள்ளன.
1943இல் அழிந்துபோன முகப்பு மீண்டும் சீரமைக்கப்பட்டது. மூன்று சாளரங்களைக் கொண்ட முகப்பு முழுவதிலும் வரையப்பட்டிருந்த கற்பதிகைச் சித்திரங்கள் அழிந்துபட்டன. சில பகுதிகளே எஞ்சின. அவற்றில் இயேசு கிறித்து ஆட்டுகுட்டியாக உருவகிக்கப்பட்டிருப்பதையும், புனித இலாரன்சின் உருவையும் காணமுடிகிறது.
முகப்பு வாயிலில் ஆறு பெரும் தூண்கள் உள்ளன. வாயிலைச் சூழ்ந்த சுவர்களில் புனித இலாரன்சு மற்றும் புனித ஸ்தேவானின் வாழ்க்கை வரலாறு சித்தரிக்கப்பட்டுள்ளது. நேசப்படைகள் புனித இலாரன்சு கோவில் பகுதியில் குண்டுவீசி சேதம் ஏற்பட்டதும் கோவிலுக்கு திருத்தந்தை ஒன்பதாம் பயஸ் வருகை தந்து அழிவைப் பார்வையிட்டதை நினவுகூர்கின்ற கல் ஆங்குள்ளது.
ஆதாரங்கள்
பகுப்பு:இத்தாலிய கிறித்தவக் கோவில்கள் பகுப்பு:உரோமை கிறித்தவக் கோவில்கள்
பினாய் பாசு
பினாய் கிருஷ்ண பாசு (Benoy Krishna Basu) ( বিনয় কৃষ্ণ বসু ) அல்லது பினாய் பாசு அல்லது பினாய் போசு என்றும் அழைக்கப்படும் இவர் (11 செப்டம்பர் 1908 - 13 டிசம்பர் 1930) இந்தியாவில் பிரித்தானிய ஆட்சிக்கு எதிரான தீவிரமாக இருந்த ஓர் இந்திய புரட்சியாளர் ஆவார். தினேஷ் குப்தா, பாதல் குப்தா ஆகியோருடன் சேர்ந்து இவர் கொல்கத்தாவின் செயலகக் கட்டடத்தின் மீது தாக்குதலில் ஈடுபட்டார்.
ஆரம்ப கால வாழ்க்கை
பாசு, வங்கதேசத்தில் முன்சிகஞ்ச் மாவட்டத்திலுள்ள ரோகித்பாக் கிராமத்தில் 1908 செப்டம்பர் 11 அன்று பிறந்தார். இவரது தந்தை, ரேபதிமோகன் பாசு ஒரு பொறியாளராவார்.
டாக்காவில் தனது மெட்ரிகுலேச்னில் தேர்ச்சி பெற்ற பிறகு, இவர் மிட்போர்ட் மருத்துவப் பள்ளியில் (இப்போது சர் சலீமுல்லா மருத்துவக் கல்லூரி ) சேர்ந்தார். டாக்காவின் புரட்சியாளரான ஹேமச்சந்திர கோசின் செல்வாக்கின் கீழ் யுகாந்தர் கட்சியுடன் நெருக்கமாக இணைந்திருந்த ஒரு இரகசிய சமுதாயமான 'முக்தி சங்கத்தில்' சேர்ந்தார். புரட்சிகர நடவடிக்கைகளோடு இவருக்கு தொடர்பு இருந்ததால் இவரால் மருத்துவப் படிப்பை முடிக்க முடியவில்லை.
புரட்சிகர நடவடிக்கைகள்
இவரும், இவரது சக புரட்சியாளர்களும் 1928 இல் நடந்த இந்திய தேசிய காங்கிரசின் கொல்கத்தா மாநாட்டின் போது சுபாஷ் சந்திர போஸால் ஏற்பாடு செய்யப்பட்ட வங்காள தொண்டர் படையில் சேர்ந்தனர். பின்னர், இவர், டாக்காவில் அந்த அமைப்பின் உள்ளூர் பிரிவைத் தொடங்கினார். பின்னர், வங்காளத் தொண்டர் படை மிகவும் சுறுசுறுப்பான புரட்சிகர சங்கமாக மாறி, வங்காளத்தில் காவல்துறை அடக்குமுறைக்கு எதிராக, குறிப்பாக பல்வேறு சிறைகளில் உள்ள அரசியல் கைதிகளை மனிதாபிமானமற்ற வகையில் நடத்துவதற்கு எதிராக "சுதந்திர நடவடிக்கை" என்ற திட்டத்தை தயாரித்தனர்.
புரட்சிக் குழு மூத்த காவல்துறை அதிகாரி லோமானைக் கொல்லத் திட்டமிட்டது. அவர் மருத்துவச் சிகிச்சை பெற்று வந்த மருத்துவமனையில் 29 ஆகஸ்ட் 1930 அன்று, பாதுகாப்பை மீறி சுட்டார். லோமேன் உடனடியாக இறந்தார்.
கடைசித் தாக்குதல்
சிறைச்சாலைகளில் உள்ள கைதிகளை கொடூரமாக ஒடுக்குவதில் பிரபலமாக இருந்த சிறைத்துறை காவல்துறை இயக்குநர் கர்னல் என்.எஸ். சிம்ப்சனை தொண்டர் படை குறிவைத்தது. புரட்சியாளர்கள் அவரை கொலை செய்ய மட்டுமே நினைத்தனர். ஆனால் செயலகக் கட்டிடம் மீது ஒரு தாக்குதலைத் துவங்குவதன் மூலம் பிரித்தானிய அதிகாரிகள் வட்டாரங்களில் ஒரு பயத்தை ஏற்படுத்த நினைத்தனர்.
8 டிசம்பர் 1930 இல், இவர், தினேஷ் குப்தா, பாதல் குப்தா ஆகியோருடன் ஐரோப்பிய உடையில், எழுத்தாளர் கட்டிடத்திற்குள் நுழைந்து சிம்ப்சனை சுட்டுக் கொன்றனர். அருகில் இருந்த காவல்துறையினர் இவர்களை நோக்கி துப்பாக்கியால் சுட்டனர்.
விரைவில் காவலர்கள் இவர்களை வளைத்தனர். எனினும், மூவரையும் கைது செய்ய விரும்பவில்லை. பாதல் குப்தா பொட்டாசியம் சயனைடு அருந்தினார். அதே நேரத்தில் தினேஷ் குப்தாவும் இவரும் தங்கள் சொந்த துப்பாக்கியால் சுட்டுக்கொண்டனர். தினேஷ் உயிருக்கு ஆபத்தான காயத்திலிருந்து தப்பினார். பின்னர் குற்றம் சாட்டப்பட்டு மரண தண்டனை விதிக்கப்பட்டார். இவர் மருத்துவமனைக்கு கொண்டு செல்லப்பட்டு 13 டிசம்பர் 1930 அன்று இறந்தார். thumb| கொல்கத்தாவின் எழுத்தாளர் கட்டிடத்திற்குள், துப்பாக்கியால் சுட்டுக் கொண்டு தற்கொலைக்கு முயன்ற காயமடைந்த பினாய் பாசுவின் புகைப்படம்.
முக்கியத்துவம்
பினாய், பாதல், தினேஷ் ஆகியோரின் தியாகம் குறிப்பாக வங்காளத்திலும் பொதுவாக இந்தியாவில் மேலும் புரட்சிகர நடவடிக்கைகளை ஊக்குவித்தது.
இந்திய சுதந்திரத்திற்குப் பிறகு, டல்கௌசி சதுக்கத்திற்கு பினாய்-பாதல்-தினேஷ் மூவரின் பெயரால் 'பிபிடி பாக்' என்று பெயரிடப்பட்டது. இவர்களின் எழுத்தாளர்களின் தாக்குதலின் நினைவாக, எழுத்தாளர்கள் கட்டிடத்தின் முதல் தளத்தின் சுவரில் ஒரு தகடு பொறிக்கப்பட்டது. thumb| பினாய், பாதல், தினேஷ் ஆகியோரின் தியாகத்தின் நினைவாக எழுத்தாளர் கட்டிடத்தில் வைக்கப்பட்டுள்ள ஒரு செதுக்கல்
நூலியல்
பகுப்பு:இந்தியப் புரட்சியாளர்கள் பகுப்பு:1930 இறப்புகள் பகுப்பு:1908 பிறப்புகள்
டன்லின் உள்ளான்
டன்லின் உள்ளான் ( Calidris alpina ) என்பது ஒரு சிறிய பறவை இனம் ஆகும். இது முதலில் 1531-1532 இல் பதிவு செய்யப்பட்டது. இதன் ஆங்கிலப் பெயரான டன்லின் என்பதில் உள்ள டன், என்பதற்கு "மந்தமான பழுப்பு" என்று பொருளாகும், -லிங் என்ற பின்னொட்டுக்கு நபர் அல்லது பொருள் என்பது பொருளாகும்.
இது ஆர்க்டிக் அல்லது துணை ஆர்க்டிக்கைச் சுற்றிய பகுதிகளில் இனப்பெருக்கம் செய்யக்கூடியது. வட ஐரோப்பா மற்றும் ஆசியாவில் இனப்பெருக்கம் செய்யும் பறவைகள் குளிர்காலத்தில் தென் ஆப்பிரிக்கா, தென்கிழக்கு ஆசியா, மத்திய கிழக்குக்கு என நீண்ட தொலைவுக்கு வலசை போககின்றன. அலாஸ்கா மற்றும் கனேடிய ஆர்க்டிக்கில் இனப்பெருக்கம் செய்யும் பறவைகள் வட அமெரிக்காவின் பசிபிக் மற்றும் அட்லாண்டிக் கடற்கரைகளுக்கு குறுகிய தொலைவுக்கு வலசை போகின்றன. இருப்பினும் வடக்கு அலாஸ்காவில் கூடு கட்டும் பறவைகள் ஆசியாவில் குளிர்காலத்தில் தங்கி இருக்கும். ஐபீரிய தெற்கு கடற்கரையில் பல டன்லின் உள்ளான்கள் குளிர்காலத்தை கழிக்கும்.
வகைபிரித்தல்
டன்லின் உள்ளான் 1758 இல் சுவீடிய இயற்கையியலாளர் கார்ல் லின்னேயசால் அவரது சிஸ்டமா நேச்சுரேயின் பத்தாவது பதிப்பில் டிரிங்கா அல்பினா என்ற இருசொல் பெயரில் விவரிக்கப்பட்டது. இந்த இனம் முன்பு எரோலியா, பேரினத்தில் வைக்கப்பட்டது. ஆனால் இப்போது 23 இதர உள்ளான்களுடன் காலிட்ரிஸ் பேரினத்தில் சேர்க்கப்பட்டது, இது 1804 ஆம் ஆண்டில் ஜெர்மன் இயற்கையியலாளர் பிளாசியஸ் மெர்ரெம் என்பவரால் அறிமுகப்படுத்தப்பட்டது.
இதில் பத்து துணையினங்கள் அங்கீகரிக்கப்பட்டுள்ளன:
விளக்கம்
thumb| ஒரு டன்லின் உள்ளான், அடிப்படை இறகுகளோடு, பார்னெகாட் இன்லெட், நி.ஜெ. வலது|thumb| டன்லின் உள்ளான் செப்டம்பர் பிற்பகுதியில் கிழக்கு பேவென்ட்ஸ், சஃபோல்க், ஐ.இ அளவீடுகள் :
இனப்பெருக்க காலத்தில் வயது முதிர்ந்த டான்லின் உள்ளான்களுக்கு வேறு எந்த உள்ளான்களுக்கும் இல்லாதவாறு தனித்துவமான கறுப்பு நிற வயிறு இருக்கும். குளிர்காலத்தில் டன்லின் உள்ளான்களின் மேற்பகுதி சாம்பல் பழுப்பாகக் கருப்புக் கறைகளுடனும், உடலின் அடிப்பகுதி வெண்மையாகவும் இருக்கும். மார்பில் சாம்பல் நிற நெடுகுக் கோடுகள் வளையமாக அமைந்திருக்கக் காணலாம். பறக்கும்போது இறக்கைகளில் வெள்ளைப் பட்டை புலனாகும். வால்போர்வை இறகுகள் ஒரு சில கறுப்பாக இருக்கக் காணலாம். கால்கள் மற்றும் சற்று வளைந்த இதன் அலகு கருப்பு. இளம் வயது பறவைகளின் மேலே பழுப்பு நிறத்தில் பின்புறத்தில் இரண்டு வெண்மையான "V" வடிவங்கள் காணப்படும். பல துணையினங்கள் முக்கியமாக இனப்பெருக்க காலத்தில் காணப்படும் இறகுகளில் செம்பழுப்பு நிறத்தின் அளவு மற்றும் அலகின் நீளம் ஆகியவற்றில் வேறுபடுகின்றன. அலகின் நீளம் பாலினங்களுக்கு இடையில் மாறுபடும், ஆண் பறவைகளை விட பெண் பறவைகளுக்கு நீண்ட அலகு இருக்கும். டன்லினின் அலகின் நுனியில் ஒரு மென்மையான உறை உள்ளது, அது இரத்த ஓட்டம் மற்றும் பல நரம்பு நுனிகளைக் கொண்டது. இது ஒரு உணர்திறன் பண்பைத் தருகிறது. இது மண் மற்றும் மணலில் முதுகெலும்பில்லி இரையைக் கண்டறியப் பயன்படுகிறது. இறந்த மாதிரிகளில் அலகு கூர்மையாகத் தோன்றினாலும், உயிரோடு இருக்கும்போது அது மழுங்கலாக இருக்கும்.
ட்டீவீ இ..ஈப்..வ்வீ இ.. வ்வீ இ.. ட்ட என பறக்கத்தொடங்குகுகையில் கத்தும்.
மையம்|thumb|750x750px| கிளையினங்களின் பரவல், வலசை பாதைகள் மற்றும் முக்கிய ஐரோப்பிய குளிர்கால தளங்கள்
நடத்தை
டன்லின் உள்ளான்கள் குளிர்காலத்தில் சிறு கூட்டமாக மற்ற உள்ளான்களோடும், உப்புக் கொத்திகளோடும் திரியக் காணலாம். மணலில் அலகை நுழைத்து இரை தேடும். மனிதர் நெருங்கினால் கூட்டமாக எழுந்து பறக்கும். அலை ஏற்றத்தின்போது கூட்டமாக மணல் மேடுகளில் அலை இறக்கத்தை எதிர் பார்த்து அமர்ந்திருக்கக் காணலாம்.
இந்த பறவை 17 – நீளமும், 32 – இறக்கை நீட்டமும் கொண்டது. இது சாதாரண இசுடார்லிங்கின் அளவை ஒத்தது. ஆனால் தடிமனான அலகைக் கொண்டது.
இனப்பெருக்கம்
இவற்றின் கூடு என்பது தாவரங்களுக்கு அடியில் தரைப்பகுதியில் ஆழமில்லாத குழியில் அமைக்கபபடுவது ஆகும். அதில் பொதுவாக நான்கு முட்டைகள் இடப்படும். முட்டைகள் ஆண் மற்றும் பெண் என பெற்றோர் இருவராலும் அடைகாக்கப்படும். குஞ்சுகள் தோராயமாக மூன்று வார வயதில் பறக்கத் துவங்கும். பெண் பறவை விரைவில் இனப்பெருக்க இடத்தை விட்டு வெளியேறுவதால், அடைகாத்தல், குஞ்சுகளை பராமரித்தல் போன்றவை ஆண் பறவைகளாளேயே மேற்கொள்ளப்படுகிறது.
நிலை
டன்லின் உள்ளான்கள் மிகப் பெரிய வாழிட எல்லையைக் கொண்டுள்ளது. இவற்றின் எண்ணிக்கை குறைந்து வருவதாகத் தோன்றினாலும், எண்ணிக்கை வேண்டிய அளவு இன்னும் உள்ளது. பன்னாட்டு இயற்கைப் பாதுகாப்புச் சங்கம் (IUCN) இந்த இனத்தை " தீவாய்ப்புக் கவலை குறைந்த இனம் " என்று குறிப்பிட்டுள்ளது. ஆப்பிரிக்க-ஐரோசிய புலம்பெயர் நீர்ப்பறவைகளின் பாதுகாப்பு ஒப்பந்தம் ( AEWA ) பொருந்தும் இனங்களில் டன்லின் உள்ளானும் ஒன்றாகும்.
வெளி இணைப்புகள்
பகுப்பு:காணொளிக் கோப்பு உள்ள கட்டுரைகள் பகுப்பு:வட ஆப்பிரிக்கப் பறவைகள் பகுப்பு:உள்ளான்கள் பகுப்பு:டொமினிக்கன் குடியரசுப் பறவைகள்
ஓவியக் கலை
thumb|[[மோனா லிசா ஓவியம் இத்தாலிய ஓவியர் லியொனார்டோ டா வின்சியால் வரையப்பட்ட உலகப்புகழ் பெற்ற கலைநயமிக்க ஓவியங்களில் ஒன்றாகும்.]] ஓவியக்கலை என்பது, வரைதல், கூட்டமைத்தல் (composition) மற்றும் பிற அழகியல் சார்ந்த செயற்பாடுகளையும் உள்ளடக்கி, கடதாசி, துணி, மரம், கண்ணாடி, காங்கிறீட்டு போன்ற ஊடகங்களில், நிறப்பூச்சுகளைப் பயன்படுத்தி, வரைபவரின் வெளிப்பாட்டு மற்றும் கருத்தியல் நோக்கங்களை வெளிக்கொணரும் ஒரு கலை ஆகும்.
ஓவியக்கலை, பல்வேறு ஆக்கத்திறன்களை, உள்வாங்குவதற்கும், ஆவணப்படுத்துவதற்கும், வெளிப்படுத்துவதற்குமான ஒரு வழிமுறை ஆகும். ஓவியங்கள், இயற்கையானவையாகவோ, ஒரு பொருளைப்போல வரையப்பட்டவையாகவோ, நிழற்படத்தை ஒத்தவையாகவோ, பண்பியல் (abstract) தன்மை கொண்டனவாகவோ இருக்கலாம். அத்துடன் இவை ஒரு செய்தியை விளக்கும் உள்ளடக்கம் கொண்டவையாக, குறியீட்டுத் தன்மை கொண்டனவாக, உணர்ச்சி பூர்வமானவையாக அல்லது அரசியல் சார்ந்தவையாகக்கூட இருக்கக்கூடும். ஓவிய வரலாற்றின் பெரும்பகுதியில் ஆன்மீகம் சார்ந்த எண்ணக்கருக்களும், அழகூட்டல்களும் முதன்மை பெறுகின்றன. இத்தகைய ஓவியங்கள் மட்பாண்டங்களில் வரையப்பட்ட புராணக் கதைக் காட்சிகளிலிருந்து, வழிபாட்டுக்குரிய கட்டிடங்களில், சுவர்களையும், மேல் விதானங்களையும் அழகூட்டும் சமயம் சார்ந்த, பெரிய ஓவியங்கள் வரை வேறுபடுகின்றன.
மேல்நோக்கு
வெளியில் இருக்கும் ஒவ்வொரு புள்ளியும் வெவ்வேறு ஒளிச் செறிவைக் கொண்டுள்ளது. இந்த ஒளிச் செறிவு வேறுபாடுகளை ஓர் ஊடகத்தில் கொண்டுவருவதன் மூலமே ஓவியம் வரையப்படுகிறது. இந்த ஒளிச்செறிவுகளைக் கறுப்பு, வெள்ளை ஆகிய நிறங்களாலும் அவ்விரண்டுக்கும் இடைப்பட்ட பலவிதமான சாம்பல் நிறச் சாயைகளாலும் காட்டலாம். நடைமுறையில், பல்வேறு ஒளிச் செறிவுகளைக் கொண்ட மேற்பரப்புக்களை உரிய இடங்களில் ஆக்குவதன் மூலம் ஓவியர்களால் வடிவங்களை உருவாக்க முடியும்; ஒரே செறிவுகளைக் கொண்ட நிறங்களை மட்டும் பயன்படுத்துவதன் மூலம் குறியீட்டு வடிவங்களையே காட்ட முடியும். ஆகவே, ஓவியத்தின் அடிப்படை வழிமுறை, வடிவவியல் உருவங்கள், குறியீடுகள் போன்ற கருத்தியல் வழிமுறைகளில் இருந்தும் வேறுபட்டது ஆகும். எடுத்துக்காட்டாக, ஓர் ஓவியர், ஒரு வெண்ணிறச் சுவரை ஒவ்வொரு புள்ளியிலும் வெவ்வேறான ஒளிச் செறிவுகளைக் கொண்ட ஒன்றாகப் பார்க்கிறார். இது அயலிலுள்ள பொருள்களினால் ஏற்படும் நிழல்கள், தெறிப்பு ஒளி என்பனவற்றால் ஏற்படுகிறது. ஆனால் கருத்தியல் அடிப்படையில் இருட்டிலும் கூட வெண்ணிறச் சுவர், வெண்ணிறச் சுவரே. தொழில்நுட்ப வரைதலில் காணும் கோடு ஒன்றின் தடிப்பும் கருத்தியல் அடிப்படையிலானதே. இது ஒரு பொருளின் கருத்தியல் வெளி விளிம்புகளைக் குறிக்கிறது. இது ஓவியர்கள் பயன்படுத்தும் புலன் காட்சிச் சட்டகத்திலும் (perceptual frame) வேறானதொரு சட்டகத்தில் அமைந்தது ஆகும்.
இசைக்குச் சுருதியும் தாளமும் போல, நிறமும், நிறத்தொனியும் ஓவியத்துக்கு அடிப்படை ஆகும். நிறம் மிகுந்த தற்சார்பு (subjective) கொண்டது. பண்பாட்டுக்குப் பண்பாடு வேறுபட்டாலும் கூட, இவை கவனிக்கத்தக்க உளவியல் தாக்கங்களை ஏற்படுத்த வல்லவை. சில பண்பாடுகளில் கறுப்பு துக்கத்துக்கு உரியது. வேறு சில பண்பாடுகளில் வெள்ளை நிறமே துக்கத்தைக் குறிக்கிறது.
ஓவிய ஊடகங்கள்
பல்வேறு வகையான வண்ணப்பூச்சுகள் ஓவியம் வரைவதற்குப் பயன்படுத்தப்படுகின்றன. பொதுவாக வண்ணப்பூச்சுகளை தேர்ந்தெடுப்பதற்கு அதன் பாகுத்தன்மை, கரைதிறன், வண்ணப்பூச்சின் இயல்புகள் போன்றவற்றுடன் உலரும் நேரம் ஆகிய கூறுகள் கணக்கிடப்படுகின்றன.
எண்ணெய் ஓவியம் (Oil painting)
எண்ணெய் ஓவியம் என்பது நிறமிகளைக் கொண்டு தீட்டிப் பின் ஒருவகை நெய் அல்லது எண்ணெய் கொண்டு காயவைக்கும் ஒரு வகை ஓவியமாகும். ஆளிவிதை எண்ணெய் பொதுவாகப் பயன்படுத்தப்படும் எண்ணெய் ஆகும். இந்த எண்ணெய் ஆரம்பகால நவீன ஐரோப்பாவில் பரவலாகப் பயன்படுத்தப்பட்டது. கசகசா எண்ணெய், சூரியகாந்தி எண்ணெய் போன்றவை பொதுவாக இவ்வகை ஓவியங்களுக்குப் பயன்படுத்தப்படும் எண்ணெய்கள் ஆகும். இவ்வகை எண்ணெய்களை தேவதாரு (pine) மரத்தின் பிசின்கள் (resins) அல்லது அதிலிருந்து பெறப்படும் சாம்பிராணி (frankincense) குங்கிலியம் போன்றவற்றைச் சேர்த்து கொதிக்க வைத்து நெய்வனங்கள் (varnishes) தயாரிக்கப்படுகின்றன. அவை ஓவியத்திற்கு மெருகூட்டவும் பளபளப்பாக்கவும் பயன்படும் பொருளாகும். பயன்படுத்தப்படும் எண்ணெயை பொறுத்துக் காயும் நேரம், பழுப்படையும் தன்மை போன்றவற்றில் மாற்றங்கள் ஏற்படும். வெவ்வேறு வித விளைவுகளை ஏற்படுத்தவும், வெவ்வேறு நிறமிகளைப் பயன்படுத்தவும், ஒன்றிற்கும் மேற்பட்ட எண்ணெய்களை ஒரே ஓவியத்தில் ஓவியர்கள் பயன்படுத்துவதும் உண்டு.
முதன்முதலில் எண்ணெய் ஓவியம் புத்தமத ஓவியங்களைத் தீட்ட, இந்திய ஓவியர்களாலும் சீனத்து ஓவியர்களாலும் மேற்கு ஆப்கானிசுத்தான் பகுதியில் கி.பி. ஐந்தாம் நூற்றாண்டுக்கும் பத்தாம் நூற்றாண்டுக்கும் இடையில் பயன்படுத்தப் பட்டிருக்கலாம். . ஆனால் பதினைந்தாம் நூற்றாண்டு காலப் பகுதி வரை எண்ணெய் ஓவியங்கள் பெரிதும் புகழ் பெறவில்லை.
அதன் பிறகு முக்கியத்துவம் உணரப்பட்டது
வண்ணக்கோல் (Pastel painting)
200px|thumb|right|இடது|வண்ணக்கோல் வண்ணக்கோல் என்பது வண்ண நிறமித் தூள்கள் மற்றும் ஒட்டும் பொருளாலான குச்சி வடிவிலான ஓவிய ஊடகமாகும். எண்ணெய் வண்ணப்பூச்சுகள் உட்பட அனைத்து நிற கலை ஊடகங்களின் பூச்சுகளைப் போலவே ஓவியங்களில் பயன்படுத்தப்படும் நிறங்களை சமப்படுத்தவும், மங்கலான குறைந்த செறிவு பகுதிகளை காட்டவும் இவை பயன்படுத்தப்படுகின்றன.வண்ணக்கோல் பூச்சுகளின் விளைவு வேறு எந்தவொரு ஓவிய செயல்முறையையும் விட இயற்கையான உலர்ந்த நிறமிகளுடன் நெருக்கமாக ஒத்து இருக்கிறது.
செயற்கை வண்ணக் கூழ்மங்கள் (Acrylic painting)
செயற்கை வண்ணக் கூழ்மமானது விரைவாக உலரக்கூடிய வண்ண நிறமிகளைக் கொண்ட கூழ்ம வடிவிலான வண்ணமாகும். தண்ணீர் கொண்டு நீர்க்கப்பட்டு பயன்படுத்தப்படுகிறது ஆனால் காய்ந்த பின் எவ்வளவு தண்ணீர், இந்தச் செயற்கை வண்ணக் கூழ்மத்துடன் அல்லது பசையுடன் சேர்க்கப்பட்டதோ அதைப்பொருத்து தண்ணீர் உட்புகா வண்ணம் நீர்த்தடைப் (water-resistant) பண்பைப் பெற்றுவிடுகிறது. முடிக்கப்பட்ட அக்ரலிக் ஓவியம் ஒரு நீர்வண்ணம் அல்லது எண்ணெய் ஓவியத்தைப் போல மற்ற ஊடகங்களைப் போலவோ அல்லது அதன் சொந்த தனித்துவமான சிறப்பியல்புகளுடன் கூடியதாகவோ இருக்கலாம்.எண்ணெய் ஓவியத்திற்கும் செயற்கை கூழ்ம ஓவியத்திற்கும் உள்ள நடைமுறை வேறுபாடு அதன் உலருதல் செயல்முறைக்கு எடுத்துக்கொள்ளும் கால அளவாகும்.
நீர்வர்ணம் (Watercolor painting)
நீர் வர்ணம் என்பது நீரைக் கரைப்பானாகக் பயன்படுத்தி வண்ணம் தீட்டப்படும் ஒருவகை வண்ண நிறமிகளடங்கிய ஊடகமாகும். மிகவும் பாரம்பரியமாக நீர் வர்ண ஓவியங்கள் காகிதங்களில் தீட்டப்படுகின்றன.அதுமட்டுமல்லாமல் ஓலை, மரப்பட்டை காதிதங்கள், தோல்கள், செயற்கைத் துணிகள் போன்ற பொருட்களும் நீர் வர்ண ஓவியம் வரையப் பயன்படுத்தப்படுகின்றன.கிழக்காசியாவில் நீர் வண்ண ஓவியங்களைத் தூரிகை ஓவியங்கள் அல்லது உருட்டோவியங்கள் என்றும் கூறுகின்றனர். சீன, கொரிய மற்றும் சப்பான் நாடுகளில் கருப்பு மற்றும் பழுப்பு நிற நீர் வண்ண ஓவியங்கள் மிகப்பெரும் செல்வாக்கோடு இன்றும் திகழ்கின்றன. இந்தியா, எத்தியோப்பியா நாடுகளிலும் இவ்வகை ஓவியங்கள் பாரம்பரியமாகக் வரையப்பட்டு வருகின்றன.
சுதை ஓவியம்
ஒரு வகைச் சுண்ணாம்பினால் தீட்டப்படும் ஓவியம் சுதை ஓவியம் எனப்படுகிறது. இவ்வகை ஓவியங்கள் சுவர்கள், உட்கூரைகள் போன்ற நிரந்தரமான கட்டமைப்புக்கள் மீது தீட்டப்படுகிறது. இலங்கையில் தம்புள்ள என்னும் இடத்தில் உள்ள சிகிரியா குன்றில் மேலேறும் வழிகளில் உள்ள பாறைச் சுவர்களில் இவ்வகை ஓவியங்கள் உள்ளன. அதேபோல் இந்தியாவில் உள்ள அஜந்தா குகைகளும் இவ்வகையான ஓவியங்களைக் கொண்டுள்ளன.
மை ஓவியங்கள் (Ink Painting)
சில நிறமிகள் (en:pigment) மற்றும் சாயங்கள் போன்றவற்றாலான திரவம் கொண்டு ஒரு படிமம், எழுத்துவடிவம், வடிவமைப்பு என்பவற்றைத் தீட்டலே மை ஓவியம் எனப்படுகிறது. இவை எழுதுகோல், தூரிகை, இறகு எழுதுகோல் போன்றவை கொண்டு செய்யப்படலாம். மையானது நிறமி, சாயம், பிசின், உராய்வுநீக்கி (Lubricant), இரு திரவ/திரவ அல்லது திண்ம/திரவ பதார்த்தங்களுக்கிடையில் மேற்பரப்பு இழுவிசையைக் குறைக்கும் பரப்பியங்கி (en:Surfactant), உடனொளிர்தல் போன்ற பல்வேறு வகைப் பதார்த்தங்களைக் கொண்ட சிக்கலான கரைப்பானைக் கொண்டிருக்கும். இவை மையின் காவியாகத் தொழிற்படுவதுடன், மைக்குரிய அளவான பதம், நிறம், அசைவுத்தன்மை, தடிமன், மற்றும் உலர்கையில் அதற்குரிய சரியான தோற்றம் என்பவற்றைக் கொடுக்க உதவும்.
சூடான மெழுகு ஓவியங்கள்(Hot wax painting)
நிறமிகள் கலக்கப்பட்ட சூடாக்கப்பட்ட தேனீ மெழுகு பயன்படுத்தப்படும். ஒரு பசைபோலத் தயாரிக்கப்பட்டு, மரம், கன்வஸ் துணி போன்ற பொருட்களில் ஓவியம் தீட்டப்படும். தேனீ மெழுகு தவிர்ந்த வேறுசில பிசின் அல்லது மெழுகு போன்ற பதார்த்தங்களும் பயன்படுத்தப்படும். ஆளி (செடி) விதையிலிருந்து பெறப்படும் எண்ணெய் போன்ற பதார்த்தமும் இங்கு பயன்படுத்தப்படும். விசேட தூரிகைகள், உலோகக் கருவிகள் இங்கு ஓவியத்தைச் சரியாக்கப் பயன்படுத்தப்படும்.
உடல் ஓவியம்:
thumb|right|150px| வண்ணத்துப்பூச்சி ஓவியத்தினை மார்பில் வரைந்திருக்கும் இளம்பெண்மணி - உடல் ஓவியம்
உடலில் வர்ணங்களை பூசி ஓவியமாக வரைவது உடல் ஓவியமாகும். இந்த வகையான ஓவியங்கள் பெரும்பாலும் தற்காலிகமானவைகளாக வரையப்பெறுகின்றன. விழாக்கள், நிகழ்வுகளுக்காக வரையப்பெறும் உடல் ஓவியங்கள், அந்நிகழ்வு முடிந்ததும் அழிக்கப்பட்டுவிடுகின்றன. முகத்தில் வர்ணங்களால் வரைந்து கொள்பவை, முக ஓவியமாகும்.
இந்த வகையான உடல் ஓவியங்கள், தற்காலிமான பச்சைக்குத்துதலுடனும், மருதாணியைப் பயன்படுத்துவதுடனும் ஒப்பிடப்படுகின்றன.
கேலிச் சித்திரம்:
கேலிச் சித்திரங்கள் என்பவை, அரசியல் நிகழ்வு, சமயம், சமூகம் போன்ற பல்வேறு துறைகளைச் சார்ந்த கருத்துகளை நகைச்சுவையாக விளக்கும் ஓவியங்களாகும். இவை பெரும்பாலும் எளிய கோட்டோவியமாக வரையப்பெறுகின்றன. கருத்துப் படங்களைப் போன்ற தீர்க்கமான கருத்துகளை விளக்கியும் இவ்வாறான கேலிச் சித்திரங்கள் வரையப்பெறுகின்றன.
காபி ஓவியம்:
காபி பொடியைக் கொண்டு வரையப்படும் நவீன ஓவிய வகையைச் சார்ந்த ஓவியமாகும். இந்த ஓவியங்கள் காபி பொடியை தண்ணீர்கள் கலந்து வரையப்படுகின்றன. இவ்வாறு வரைந்த ஓவியங்களில் மீது வார்னிஸ் அடித்து பாதுகாகப்படுகின்றன.
துணி ஓவியம்:
அனைத்துவகையான துணிகளைக் கொண்டு துணி ஓவியம் வரையப்பெறுகிறது. இவ்வகை ஓவியத்தில் ஜெய்ப்பூர் கற்கள், ஜரிகை நூல்கள் போன்றவையும் இணைத்து அழகு சேர்க்கப்படுகிறது.
கண்ணாடி ஓவியம்:
கண்ணாடியில் வரைவதற்கேற்ற எழுதுபொருளினால் ஓவியத்தின் கோட்டோவியத்தினை வரைந்தபிறகு வண்ணம் சேர்த்து தயாரிக்கப்படுகின்ற ஓவியமாகும். தற்போது, முப்பரிமாண ஓவியங்களும் மூன்று கண்ணாடிகளைக் கொண்டு அமைக்கப்பெறுகின்றன. இவ்வகையான முப்பரிமாண ஓவியங்களில் தொலைவிலுள்ள பொருள்கள் முன்புற கண்ணாடியிலும், நடுவில் உள்ள பொருள்கள் நடுக்கண்ணாடியிலும், மீதக் காட்சிகள் முதல் கண்ணாடியிலும் வரையப்படுகின்றன.
குகை ஓவியம்:
thumb|200px|ஒரு வேடுவன் அல்லது போர்வீரன்.
சுண்ணாம்பு, மரப்பிசின் மற்றும் மூலிகைகள் கொண்டு குகைகளிலுள்ள பாறைகளில் வரையப்படும் ஓவியங்கள் குகை ஓவியமாகும். இந்த வகையான ஓவியங்கள் பழங்கால மக்களின் வாழ்வியல் முறைகளை அறிய பயன்படுகின்றன.
மேலுள்ள வகைகள் மட்டுமின்றி, நீர் வண்ண ஓவியம், பேஸ்டல் ஓவியம், தைல வண்ண ஓவியம் என பலவகையான ஓவிய முறைகள் உள்ளன.
இந்து ஓவியம்
சங்க காலத்தில் இறந்த போர் வீரனுக்காக நடுகல்லில் சித்திரம் தீட்டும் மரபு காணப்பட்டது. விஷ்ணு தர்மோத்திரம், தக்கண சித்திரம், சித்திரலட்சணம் முதலான இந்து சமய நூல்களில் ஓவியங்களைப் பற்றி குறிப்புகள் உள்ளன. இந்துக் கோவில்களில் பச்சிலைகளைக் கொண்டு ஓவியம் தீட்டும் வழக்கம் இருந்துள்ளது. சித்தன்னவாசல், தஞ்சைப் பெரிய கோவில் ஆகிய இடங்களில் இந்தவகையான ஓவியங்கள் இன்றும் காணக்கிடைக்கின்றன.
இந்துக் கோவில்கள் சிலவற்றில் சித்திரக்கூடம் அமைக்கப்பெற்றுள்ளன. இவைகளில் ஓவியங்கள் மிகவும் நேர்த்தியாக வரையப்பெறுகின்றன. இத்துடன் பல கோவில்களின் மேற்பரப்பில் இறைவனின் மேன்மையைப் போற்றும் ஓவியங்களும், தலவரலாறுகள் வரையப்பெறுகின்றன.
தமிழர் ஓவியக்கலை
ஒவ்வு என்னும் வினையடியாகப் பிறந்த ஓவு, ஓவம், ஓவியம் என்னும் இம்மூன்று சொற்களும் சித்திரத்தையே குறிக்கின்றன. 'ஓவியனுள்ளத் துள்ளியது வியப்போன்' எனக்கூறும் மணிமேகலைச் செய்யுள் வரியிலிருந்து தமிழக ஓவியர்கள் புறக்கண் கண்டதை அகக்கண் கொண்டு நோக்கி, அதை அகத்தினின் தீட்டி பின்னர் பிற ஊடகங்களில் வரைந்தனர் என்பது புலனாகிறது.
நிறம் தீட்டாமல் வரையும் ஓவியத்துக்கு புனையா ஓவியம் (Outline drawing) என்று பெயர். 'புனையா ஓவியம் கடுப்ப' என நெடுநல்வாடை குறிப்பிடுகிறது. ஓவியத் தொழிலுக்கு 'வட்டிகைச் செய்தி' என்னும் பெயரும் உண்டு. வட்டிகை என்றால் துகிலிகை (brush).
ஆதாரம்
பகுப்பு:ஓவியம்
ஆற்றல் மற்றும் வளங்கள் நிறுவனம்
ஆற்றல் மற்றும் வளங்கள் நிறுவனம் (TERI) (முன்பு Tata Energy Research Institute) என்பது ஆற்றல், சுற்றுச்சூழல், மற்றும் நீடித்த வளர்ச்சி போன்ற துறைகளில் ஆராய்ச்சியில் ஈடுபடும் நிறுவனம் ஆகும். இது டெல்லியில் அமைந்துள்ளது.
வரலாறு
right|thumb| டேரி தொடங்கப்பட்ட பாம்பே இல்லம்
ஊசித்துளை காமரா
ஊசிதுளை காமரா (Pin hole camera) ஒளி நேர்கோட்டில் செல்வதை விளக்க உதவும் எளிய கருவி. ஒருபக்கத்தில் தேய்த்தக் கண்ணாடியும் மறுபக்கத்தில் சிறு துளையும் உள்ள ஒரு ஒளிபுகாப் பெட்டியாகும். படிமத்தின் புறக் கோட்டினை (Outline ) எளிதில் பெற இது உதவுகிறது. இப்படிப் பட்ட கருவியுடன் எக்சு கதிர் கருவியின் குவியத்தினை (Focus) மிக இலகுவாக அதிக செலவில்லாமல் சோதனை மூலம் காணலாம்.
பகுப்பு:ஒளியியல் கருவிகள்
குவாறி குடா
குவாறி குடா (Quarry Bay) ஹொங்கொங் தீவில், கிழக்கு மாவட்டத்தில், பாக்கர் மலை எனும் மலை அடிவாரத்தில் அமைந்திருக்கும் ஒரு நகரமாகும்.
பகுப்பு:ஹொங்கொங் நகரங்கள் பகுப்பு:ஹொங்கொங் தீவின் நகரங்கள்
கோயிங் ஹோம் இன் தி ரெயின்
கோயிங் ஹோம் இன் தி ரெயின் அதர் ஸ்டோரிஸ் (Going home in the rain) என்பது இந்திய எழுத்தாளரான மோனிதீபா சாகு அவர்களால் ஆங்கிலத்தில் எழுதப்பட்ட சிறுகதைகளின் தொகுப்பாகும். இந்த நூல் 2016 ம் ஆண்டு மே 22 ஆம் தேதி புவனேஸ்ரத்தில் வெளியிடப்பட்டது.
மேற்கோள்கள்
பகுப்பு:இந்திய ஆங்கில இலக்கியம் பகுப்பு:சிறுகதைத் தொகுப்புகள்
பிஷப் ஜான்சன் நினைவு மேல்நிலைப் பள்ளி, தரங்கம்பாடி
தமிழ் சுவி சேஷ லுத்தரன் திருச்சபை பிஷப் ஜான்சன் நினைவு மேல்நிலைப் பள்ளி என்பது தமிழ்நாட்டின், நாகை மாவட்டம், தரங்கம்பாடியில் உள்ள ஒரு மேல்நிலைப் பள்ளி ஆகும்.
பள்ளியின் சிறப்பு
இந்தப் பள்ளியானது தமிழுக்குத் தொண்டாற்றிய சீகன் பால்க் வாழ்ந்த வீட்டின் அருகில் உள்ளது. இந்தியாவில் பெண்களுக்காக தொடங்கப்பட்ட முதல் பள்ளி இதுதான் என்பது குறிப்பிடப்பட்டது.
வரலாறு
இப்பள்ளியானது 1708 இல் திண்ணைப் பள்ளியாக தொடங்கப்பட்டு, 1714 இல் துவக்கப் பள்ளியாக மாறியது, 1952 இல் உயர்நிலைப் பள்ளியாகவும் பின்னர் மேல்நிலைப் பள்ளியாகவும் தரம் உயர்த்தப்பட்டு 2018 காலகட்டத்தில் 300 மாணவர்களுடன் செயல்பட்டு வருகிறது. இங்கு பெரும்பாலும் கிராமப்புற மாணவர்களே படிக்கின்றனர்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள பள்ளிகள்
பட்டி (தொழுவம்)
thumbnail|இங்கிலாந்தில் உள்ள பட்டி பட்டி அல்லது தொழுவம் என்பது விலங்குகளுக்கு வாழுமிடமாக அமைக்கப்படும் வீடு. தொழுவம் என்பது பெரும்பாலும், ஆடு, மாடுகளுக்காக அமைக்கப்படுவதைக் குறிக்கிறது. இவற்றிற்கான உணவும் நீரும் தொழுவத்திலேயே வழங்கப்படுகின்றன. பொதுவாக, தொழுவம் கூரைகளால் வேயப்பட்ட கொட்டகை அமைப்பில் இருக்கும். உறைவிடமாகவே கருதப்படுகிறது. இதை கொட்டில் எனவும் அழைப்பர்.
பகுப்பு:வாழிடம்
சேனா சம்மத விக்கிரமபாகு
சேனா சம்மத விக்கிரமபாகு (Sena Sammatha Wickramabahu, සේනාසම්මත වික්‍රමබාහු) என்பவர் 1473ஆம் ஆண்டிலிருந்து 1511ஆம் ஆண்டு வரை கண்டி இராச்சியத்தை ஆட்சி செய்த மன்னர் ஆவார். இவரே 1469ஆம் ஆண்டில் கோட்டை இராச்சியத்துக்கு எதிராகக் கிளர்ச்சி மேற்கொண்டு கண்டி இராச்சியத்தை உருவாக்கியவர். இவரே கண்டி இராச்சியத்தின் முதல் மன்னர். இவருக்குப் பின் இவருடைய வாரிசான ஜயவீர ஆட்சிக்கு வந்தார்.
ஆட்சிப் பிரதேசங்கள்
இவருடைய ஆட்சிக் காலத்தில் கண்டி இராச்சியத்தின் கீழ் கம்பளை, சிதுறுவான, தெநுவர, பலவிட்ட, மாத்தளை, பன்சிய பத்துவ, ஊவா முதலிய பிரதேசங்கள் இருந்து வந்தன.
இவற்றையும் பார்க்க
ஆட்சியாளர் பட்டியல், இலங்கை
மேற்கோள்கள்
பகுப்பு:கண்டி மன்னர்கள்
சி. ஜெயந்தி பத்மநாபன்
'''சி. ஜெயந்தி பத்மநாபன்' (C. Jayanthi Padmanabhan'') என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 2016 ஆம் ஆண்டில் குடியாத்தம் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குப் போட்டியிட்டுத் தேர்ந்தெடுக்கப்பட்டார்.
முதல்வர் எடப்பாடி க. பழனிசாமிக்கு அளித்த ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில்இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர்.
மேற்கோள்கள்
பகுப்பு:1981 பிறப்புகள் பகுப்பு:வேலூர் மாவட்ட மக்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:வாழும் நபர்கள்
புஷ்பகிரி வேலாயுதசுவாமி கோயில்
புஷ்பகிரி வேலாயுதசுவாமி கோயில் திருப்பூர் மாவட்டம், காங்கேயம் வட்டம் வெள்ளகோவில் ஒன்றியத்தில் வள்ளியறச்சல் ஊராட்சியில் அமைந்துள்ள ஊர் வள்ளியறச்சல் என்ற சிற்றூரில் அமைந்துள்ளது. வள்ளியறச்சலில் இருந்து 2 கி.மீ தொலைவில் அமைந்துள்ள சிறிய குன்றின் பெயர் புஷ்பகிரி. இக்குன்றின் மீதமைந்துள்ள கோவிலின் முதன்மைக் கடவுள் வேலாயுதசுவாமி.
மேற்கோள்கள்
பகுப்பு:திருப்பூர் மாவட்டத்திலுள்ள முருகன் கோயில்கள் பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
குளிந்ததேசம்
குளிந்ததேசம்  யவனதேசத்திற்கு தெற்கிலும்,  திராவிடதேசத்திற்கு வடக்கிலும், துங்கபத்ரா கிருட்டிணா நதிகளின் நடுவில் மிகச் சிறிய அளவில் பரவி இருந்த தேசம்.
இருப்பிடம்
தெற்கில் துங்கபத்ரா நதியும், வடக்கில் கிருட்டிணா நதியும் எப்படி கிழக்கு நோக்கி ஓடுகிறதோ அது போலவே குளிந்ததேசத்தின் பூமி அமைப்பாகும். இந்த தேசத்தில் எப்போதும் மழை பெய்து கொண்டே இருக்கும்.
நதிகள்
இந்த குளிந்ததேசத்தில் கிருட்டிணா நதியும், துங்கபத்ரா நதியும் சேர்ந்து குளிந்ததேசத்தை  செழிக்க வைக்கின்றது.
சான்றடைவு
பகுப்பு:இந்திய அரச மரபுகள்
சரக்கு சேவை வரி புலனாய்வு தலைமை இயக்குனரகம்
இந்திய அரசின் நிதி அமைச்சகத்தின் கீழ் உள்ள மத்திய மறைமுக வரி மற்றும் சுங்க வாரியத்தின் கீழ் இயங்கும் ஒரு பிரிவாக செயல்படும் சரக்கு சேவை வரி புலனாய்வு தலைமை இயக்குநரகம் ( Directorate General of GST Intelligence) சட்ட அமலாக்கப் பணிகளில் ஈடுபடுகிறது. இந்த புலனாய்வு அமைப்பு, சரக்கு மற்றும் சேவை வரிகளை கட்டாமல் வணிகம் செய்பவர்களை விசாரணைகள் மற்றும் புலனாய்வுகள் மூலம் கண்டுபிடித்து தண்டனை விதிக்க வகை செய்கிறது.
1979-இல் நிறுவப்பட்ட இந்நிறுவனத்தின் பெயரை, 2017-இல் சரக்கு மற்றும் சேவை வரி அறிமுகப்படுத்தியதை அடுத்து இதன் பெயரை சரக்கு சேவை வரி புலனாய்வு தலைமை இயக்குநரகம் எனப்பெயர் மாற்றம் செய்யப்பட்டது.
இந்திய தேசிய புலனாய்வு கூட்டமைப்பில் சரக்கு சேவை வரி புலனாய்வு அமைப்பும் ஒரு பிரிவாக செயல்படுகிறது. மத்திய மறைமுக வரி மற்றும் சுங்க வாரியத்தின் அதிகாரிகளிலிருந்து இப்புலனாய்வு அமைப்பின் அதிகாரிகள் நியமிக்கப்படுகிறார்கள். சரக்கு மற்றும் சேவை வரி மற்றும் மத்திய கலால் வரிகளை செலுத்தத் தவறியவர்களை விசாரணை செய்யும் உச்ச புலனாய்வு நிறுவனமாகும். மறைமுக வரிச் சட்டங்களை நிர்வகிப்பதை மேம்படுத்தும் பணியை சரக்கு சேவை வரி புலனாய்வு தலைமை இயக்குநரகத்திடம் ஒப்படைக்கப்பட்டுள்ளது. வரிகள் அரசாங்க நிதியின் முக்கிய ஆதாரமாக இருப்பதால், வரி ஏய்ப்பு அனைவரையும் பாதிக்கிறது மற்றும் தேசத்தைக் கட்டியெழுப்புவதற்கான பெரிய பணியைத் தடுக்கிறது. மத்திய கலால் வரி, சேவை வரி மற்றும் சரக்கு வரி போன்ற மறைமுக வரிகளை ஏய்ப்பவர்களின் கணக்குகளை விசாரணை செய்வதும், புலனாய்வு செய்வதும் இதன் முக்கியப் பணியாகும்.
வெளி இணைப்புகள்
பகுப்பு:இந்தியப் பொருளாதாரம்
பகுப்பு:இந்திய அரசு அமைப்புகள் இந்தியப் புலனாய்வு அமைப்புகள் பகுப்பு:இந்தியாவில் சட்ட அமலாக்கம் பகுப்பு:இந்திய நிதி அமைச்சகம்
கல்வடங்கம் கரிய காளியம்மன் கோயில்
கல்வடங்கம் கரிய காளியம்மன் கோயில் தமிழ்நாட்டில் சேலம் மாவட்டம், கல்வடங்கம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆந்தை தும்பி
தட்டான்களை ஒத்த உருவ அமைப்பு இருந்தாலும் ஆந்தை தும்பிகள் பூச்சி இனத்தை சேர்ந்தவை. சுமார் 40 முதல் 60 மி.மீ. வரை வளரும். ஆந்தையின் கண்களை ஒத்த பெரிய உருண்டையான கண்களைக் கொண்டிருப்பதால் ஆந்தை தும்பி என்ற காரணப் பெயர் ஏற்பட்டுள்ளது. இறகுகள் உடலில் இருந்து கீழ் நோக்கி இருப்பதால், பறக்கும் வேகம் குறைவாக உள்ளது. இறகுகள் பழுப்பு நிறத்தில் ஊடுருவும் தன்மையோடு காணப்படுகின்றன.
கண்கள் பளபளக்கும் அடர் பழுப்பு நிறத்திலும் உடலின் மேற்பகுதி அடர் மணல் நிறத்திலும் கீழ்ப்பகுதி வெளிறிய மஞ்சள் நிறத்திலும் காணப்படும். இளமஞ்சள் நிற கால்களில் அரம் போன்ற செதில்கள் தென்படுவதோடு உடலின் மேற்பகுதியோடு மெல்லிய சிறிய மென்மையான முடிக் கற்றைகள் காணப்படுகின்றன. இளமஞ்சள் நிறத்தில் நீண்டு மெலிந்த உணர்கொம்புகளின் நுனியில் அடர் பழுப்பு நிறத்தில் சற்று உருண்டையாக காணப்ப்டுகிறது.பகலில் ஓய்வெடுத்து மாலை வேளைகளில் சுற்றித்திரிந்து பூவில் உள்ள தேனை உணவாகக் கொள்கின்றன.
பகுப்பு:பூச்சிகள்
மென்பொருள் சோதனை சுழற்சி வட்டம்
மென்பொருள் சோதனை சுழற்சி வட்டம் என்பது மென்பொருள் சோதனை துறையில் உள்ள அங்கங்களை அல்லது வினைகளை எடுத்தியம்பும் ஒரு சுழற்சி வட்டம் ஆகும்.
படிநிலைகள்
பகுப்பு:மென்பொருள் சோதனை
வெட்சித் திணை
புறத்திணையை 7 வகையாகத் தொல்காப்பியமும், 12 வகையாகப் புறப்பொருள் வெண்பாமாலையும் தொகுத்துக் காட்டுகின்றன. அவற்றுள் ஒன்று வெட்சித் திணையாகும். ஒரு நாட்டின் வீரர் தன் அரசன் ஆணைப்படி சென்று பகை நாட்டினரின் பசுக்கூட்டங்களைக் (ஆ நிரைகளை) கவர்ந்து வந்து காத்தல் இத்திணையாகும். அக்கால மக்கள் வாழ்வில் இடையர் தொழிலும், வேளாண்மையும் மிகமுக்கிய பங்கு வகித்தமையால் நாட்டின் பொருளாதாரம் பெரும்பான்மை இவற்றைச் சார்ந்தே இருந்தது, ஆதலின் ஒரு நாட்டின் ஆ நிரைகளைக் கவருவது அந்நாட்டை பொருளாதார வகையில் தாக்குவதாகும், எனவே, ஒரு நாட்டின் மேல் போர் தொடுக்க முனைகையில் அந்நாடின் ஆ நிரைகளைக் கவருவது போரின் முதல் நடவடிக்கை.
தொல்காப்பியத்தில் வெட்சித் திணை
வெட்சித்திணை பதினான்கு துறைகளை உடையது. தொல்காப்பியர் வெட்சியைக் குறிஞ்சியின் புறன் என்று வகைப்படுத்துகிறார்
வெட்சியின் துறைகள்
தொல்காப்பியம் காட்டும் பதினான்கு துறைகள்
வெட்சியுள் கரந்தை
இன்றைய நிலையில் புலவர்கள் கரந்தை என்னும் திணையைத் தனித்ததாய் வெட்சிக்கு அடுத்து வைப்பர், ஆனால் தொல்காப்பியர் கரந்தையை வெட்சியினுள் அடக்கிவிடுகிறார். கரந்தை ஆ நிரைகளை மீட்டுக்கொள்வது ஆதலால் தொல்காப்பியர் இவ்வாறு அடக்கியுள்ளார். மேலும் தொல்காப்பியர் காலத்தில் கரந்தை தனக்குரிய துறைகள் பெற்று வளர்ந்திராமல் இருந்திருக்கலாம், அதனாலும் இவ்வாறு அடக்கப்பெற்றிருக்கலாம்.
கொற்றவை நிலை
வெற்றித் தெய்வமாகக் கொற்றவையை வழிபடுதலும் குறிஞ்சித்திணையின் புறம் என்று தொல்காப்பியம் கூறுகிறது. இது 21 துறைகளைக் கொண்டதாக விளக்கப்பட்டுள்ளது.
புறப்பொருள் வெண்பாமாலையில் வெட்சித் திணை
தொல்காப்பியத்திற்குப் பிறகு தமிழில் புறப்பொருள் பற்றியதாகக் கிடைக்கும் ஒரே இலக்கண நூல் புறப்பொருள் வெண்பாமாலையாகும். இது மன்னவனின் கட்டளை பெற்றோ பெறாமலோ படைவீரர் சென்று பகைவரோடு போரிட்டு அவரின் ஆ நிரைகளைக் கவர்ந்துவந்து தருதல் வெட்சித் திணையாகும் என்கிறது.
வெட்சி 19 துறைகளை உடையது என்று இந்நூல் உரைக்கிறது. புறப்பாடல்களின் திணை, துறைகளைத் தீர்மானிக்க பெரும்பான்மை இந்த நூலே பயன்படுத்தப்படுகிறது. இந்நூல் கூறும் 19 துறைகள், வெட்சி (வேந்தன் ஆணைப்படியும் ஆணை இல்லாமலும் ஆனிரை கவர்தல் வெட்சித் திணை)
என்பன
சங்க இலக்கியத்தில் வெட்சித் திணை
புறநானூற்றில் வெட்சித் திணையில் அமைந்த பாடல்களின் வரிசை எண்கள் பின்வருமாறு,
இந்தப் பாடல்கள் அனைத்தும் உண்டாட்டு என்னும் துறையிலேயே அமைந்துள்ளன. உண்டாட்டு ஆவது பகைவரை வென்று ஆ நிரைகளை கவர்ந்துவந்த வீரர்கள் வெற்றிக் களிப்பில் மது உண்டு ஆடுவதாகும்.
இவற்றையும் பார்க்க
பகுப்பு:புறநானூறு பகுப்பு:தமிழர் போரியல் பகுப்பு:புறப்பொருள் திணைகள் பகுப்பு:மாடுகள்
சுமனை
சைவ சமய நம்பிக்கைப்படி சுமனை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும். இப்பசுவானது சிவனது ஈசானிய முகத்திலிருந்து தோன்றியதாகும். அத்துடன் இப்பசுவானது சிவப்பு நிறத்தினை உடையது. இப்பசுவின் சானத்திலிருந்து தயாரிக்கப்படும் திருநீறு ரட்சை என்று அழைக்கப்பெறுகிறது.
ஆதாரம்
பகுப்பு:சைவ சமய புராணகால உயிரினங்கள்
வோங்
வோங் (Wong) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ மற்றும் இசுடீவ் டிட்கோ ஆகியோரால், ஜூலை 1963 இல் வெளியான இஸ்ட்ரேஞ்ச் டேல்ஸ் #110 என்ற கதையில் தோற்றுவிக்கப்பட்டது.
இந்த கதாபாத்திரத்திற்கு உயிர் கொடுக்கும் விதமாக நடிகர் பென் மெண்டல்சோன் என்பவர் மார்வெல் திரைப் பிரபஞ்சத் திரைப்படங்களான டாக்டர் ஸ்ட்ரேஞ்ச் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: நோ வே ஹோம் (2021), டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
வெளியிணைப்புகள்
பகுப்பு:1963 வரைகதை கதாபாத்திரங்கள் பகுப்பு:ஆசிய மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:வரைகலை கதாப்பாத்திரங்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள் பகுப்பு:ஸ்டான் லீ உருவாக்கிய கதாபாத்திரங்கள் பகுப்பு:ஸ்டீவ் டிட்கோ உருவாக்கிய கதாபாத்திரங்கள்
தென்காரையூர் சர்க்கரை
தென்காரையூர் சர்க்கரை சிறந்த கொடை வள்ளல். இவரைப்பற்றிக் கொங்கு மண்டல சதகம் குறிப்பிடுகிறது.
சவுக்கடி
சொட்டை என்பது இரண்டு பக்கமும் கூர்மை உள்ள ஒருவகை வேல். இந்தப் படைக்கருவியைப் பயன்படுத்துவதில் தேர்ச்சி பெற்றவர் தென்காரையூர் சர்க்கரை. இவரை நாடி நாவலர் ஒருவர் வந்தார். சர்க்கரையார் அவருக்குப் பொன் தட்டில் பரிசுகளை வைத்துத் தந்தார். வந்தவர் அதனை வாங்கிக்கொள்ளவில்லை. மாறாக, அருகில் கிடந்த சாட்டை ஒன்றை எடுத்து, சர்க்கரையாரை அடித்தார். சர்க்கரையார் சவுக்கடியை வாங்கிக்கொண்டே, “நான் ஒரு குற்றமும் செய்யவில்லையே! ஏன் என்னை அடிக்கிறீர்” என வினவினார். “தங்களிடம் என் நா வளத்தை வெளிப்படுத்தலாம் என்று வந்தேன். நீங்களோ எனக்குப் பரிசு தந்து என்னைக் கேவலப்படுத்திவிட்டீர். அதனால் அடித்தேன்” என்றார் நாவலர். “உண்மைதான். நான் ஒரு பணிக்காக அவசரமாக வெளியில் சென்றுகொண்டிருந்தேன். அப்போது நீங்கள் வந்துவிட்டீர்கள். உங்களைக் காக்க வைக்கக் கூடாது என்று இப்படிச் செய்தேன்” என்றார், சர்க்கரையார். நாவலர் தன் செயலுக்கு நாணி, சர்க்கரையாரைப் போற்றிப் பாடினார். இந்தச் செய்தியைக் கூறும் கொங்குமண்டல சதகம் பாடல் சவுக்கால் அடித்த நாவலர் பாடிய பாடல்கள்
மேற்கோள்
பகுப்பு:கொடைவள்ளல்கள்
கூகிளின் அடையாளச் சின்னம்
கூகிள் அடையாள சின்னமானது முதல் நிலை வர்ணங்களான நீலம், சிவப்பு, மஞ்சள் ஆகிய வர்ணங்களின் தொகுப்பு ஆகும். ஆனால் அதற்கு மாறாக முதல் நிலை வர்ணங்களுக்கு நடுவே ஒரு இரண்டாம் நிலை வர்ணமான பச்சை நிறத்தை சேர்த்துள்ளனர். அதாவது கூகிள் எப்போதும் விதிகளை பின்தொடராது என்பதை சொல்லாமல் சொல்லியுள்ளனர். இது வரை pnp 7முறை தனது அடையாள சின்னத்தை மாற்றி உள்ளது.
விருப்பப் படவுரு
கூகிள் தனது விருப்பப் படவுருவினையும் (Favicon) December 12 05 அன்று மாற்றியமைத்தது.
வெளி இணைப்புகள்
பகுப்பு:கூகுள் பகுப்பு:சின்னங்கள்
குளத்தூர் வெட்டும்பெருமாள் கோயில்
குளத்தூர் வெட்டும்பெருமாள் கோயில் தமிழ்நாட்டில் தூத்துக்குடி மாவட்டம், குளத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பார்ன் சமன்பாடு
பார்ன் சமன்பாடு  (Born Equation) என்பது ஒரு வாயுநிலையில் உள்ள அயனியின் கரைதல் சார்ந்த கிப்சின் கட்டில்லா ஆற்றலை மதிப்பிட உதவும் ஒரு வழியாகும். இச்சமன்பாடு கரைப்பானை ஒரு தொடர் இரு முனைய புகு ஊடகமாகக் கருதுகிறது. (இது தொடர் கரைப்பானேற்ற முறைகளில் ஒன்றாக உள்ளது) இந்த சமன்பாடு மேக்சு பார்ன் என்பவரால் வருவிக்கப்பட்டது. மாறிகளுக்கான விளக்கம்:
மேற்கோள்கள்
பகுப்பு:இயற்பியல் வேதியியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பத்ரகாளியம்மன் கோவில், சிவகாசி
பத்ரகாளியம்மன் கோவில், சிவகாசி (Badrakali Amman Temple, Sivakasi) தென்னிந்திய மாநிலமான, தமிழ்நாட்டின், விருதுநகர் மாவட்டத்திலுள்ள, சிவகாசி நகரில் அமைந்துள்ள கோவிலாகும். இக்கோவில் திராவிடக் கட்டிடக்கலையைப் பின்பற்றி கட்டப்பட்டுள்ளது. 18 ஆம் நூற்றாண்டில் கட்டப்பட்டதாக நம்பப்படும் இக்கோவில், 19 மற்றும் 20 ஆம் நூற்றாண்டுகளில் விரிவாக்கம் செய்யப்பட்டுள்ளது. இக்கோவில் ஐந்தடுக்குகள் கொண்ட நுழைவாயில் கோபுரத்தையும் அனைத்து சந்நிதிகளையும் உள்ளடக்கிய கருங்கல்லாலான சுற்றுச் சுவரையும் கொண்டுள்ளது.
கட்டிட அமைப்பு
பத்ரகாளி, சிவனின் மனைவியான பார்வதியின் உக்கிரமான அவதாரமாகக் கருதப்படுகிறார். பத்ரகாளி அம்மன் கோவிலானது சிவகாசி நகரின் மிக முக்கிய அடையாளமாக உள்ளது. இக்கோவிலின் இராச கோபுரமானது, முன்புறத்தில் 66 அடி (20 மீட்டர்) அகலமும் பக்கவாட்டில் 44 அடி (13மீட்டர்) அகலமும் 110 அடி (34 மீட்டர்) உயரமும் கொண்டதாகும். இந்தக் கோபுரம் மற்ற கோவில்களை போல் சந்நிதிக்கு நேராக அமையவில்லை. கோவிலின் தலைமைத் தெய்வமான பத்ரகாளி, நுழைவாயில் கோபுரத்தின் இடப்புறத்தில் மேற்கு நோக்கியமைந்த சந்நிதியில் அமர்ந்த நிலையில் காணப்படுகிறார். கருவறையின் மேலமைந்த விமானம் தங்கத்தகடுகளால் வேயப்பட்டதாகும். சந்நிதிக்கு நேர்முன்பாக பெரியத் தெப்பக் குளமும் மணிக் கோபுரமும் அமைந்துள்ளன. இங்கு ஏரம்ப விநாயகர் என்றழைக்கப்படும் உக்கிரத் தோற்றத்துடன் ஐந்து தலைகளோடு கூடிய விநாயகரின் சந்நிதி உள்ளது. வழக்கமாக விநாயகரின் இத்தோற்றமானது அவர் தனது தாய் பார்வதியிடமிருந்துப் பெற்ற சிங்க வாகனத்துடன் இருக்கும். ஆனால் அவர் இக்கோவிலில் பெருச்சாளி வாகனத்தில் தோற்றமளிக்கிறார். கருவறையைச் சுற்றி பார்வதியின் எட்டு அவதார வடிவங்களுடன் கூடிய சந்நிதிகள் அமைந்துள்ளன. கோவில்குளத்தின் அருகே ஐயப்பன், முருகன், அகோர மூர்த்தி ஆகிய தெய்வங்களுக்கு சிறு கோவில்கள் அமைந்துள்ளன.
திருவிழாக்கள்
இக்கோவிலில் உள்ள பூசாரிகள் தினந்தோறும் மற்றும் திருவிழாக் காலங்களிலும் உரிய பூசைகளைச் செய்கின்றனர். வாரம் ஒருமுறை, மாதம் ஒருமுறை, இரு வாரத்திற்கொரு முறை நடத்தப்பட வேண்டிய வழிபாடுகளும் நடத்தப்படுகின்றன. இக்கோவில் காலை 6.00 மணி முதல் 12.00 மணி வரையிலும் மாலை 5.00 மணி முதல் 8.30 மணி வரையிலும் திறக்கப்பட்டிருக்கும். முழுநிலவு நாளில் மட்டும் நாள்முழுதும் திறந்திருக்கும். பங்குனிப் பொங்கல் மற்றும் சித்திரைப் பொங்கல் ஆகிய ஆண்டுத் திருவிழாக்கள் மாரியம்மன் மற்றும் பத்ரகாளி அம்மன் ஆகிய தெய்வங்களுக்கு முறையே ஏப்ரல் மற்றும் மே மாதங்களில் பத்து நாட்களுக்கு நடத்தப்படுகின்றன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:விருதுநகர் மாவட்டத்திலுள்ள அம்மன் கோயில்கள்
அக்ரோபேட்டிக்கேவி
அக்ரோபேட்டிக் கேவி (Acrobatic cavy) என்பது ஒரு வகை கொறித்துண்ணும் வகை விலங்கு ஆகும். இது தென் அமெரிக்காவில் காணப்படுகிறது. இதன் தாயகம் பிரேசில். கோயாஸ் மாநிலம் முதல் டோகேன்டின்ஸ் மாநிலம் வரை உள்ள அமேசான் மழைக்காடுகளில் வாழ்கிறது. மேலும் தென் அமெரிக்காவில் உள்ள டொ்ரா ரொன்கா மாநில விலங்கியல் பூங்காவிலும் காணப்படுகிறது.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தென்னமெரிக்க விலங்குகள்
ஜன்மத் கட்சி
2022 நேபாளத் தேர்தல்களில் ஜன்மத் கட்சியின் உறுப்பினர்கள் நேபாள பிரதிநிதிகள் சபையில் 6 பேரும்,  மாதேஷ் மாநிலம் சட்டமன்றத்தில்  13 பேரும்,  லும்பினி மாநில சட்டமன்றத்தில்   3 பேரும் தேர்ந்தெடுக்கப்பட்டனர்.
சுசீலை
சைவ சமயத்தின் நம்பிக்கைப்படி சுசீலை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும். இப்பசுவானது சிவனது தற்புருச முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு சாரம் என்று அழைக்கப்பெறுகிறது.
ஆதாரம்
பகுப்பு:சைவ சமய புராணகால உயிரினங்கள்
நாகம் (பேரினம்)
நாகம் நஞ்சுள்ள பாம்பு ஆகும். இது நாஜா என்ற வகையில் எலாப்பிடே என்ற குடும்பத்தைச் சேர்ந்தது. நாகப்பாம்புகள் பொதுவாக ஆசியா, ஆப்பிரிக்கா ஆகிய கண்டங்களில் வெப்பமண்டல, பாலைவனப் பகுதிகளில் வாழ்கின்றன. இந்தியாவில் இதை நல்ல பாம்பு என்று அழைக்கின்றனர். இந்தியாவின் பெரும் நான்கு நச்சுடைய பாம்புகளில் இதுவும் ஒன்று.
உடலமைப்பு
நாகப்பாம்புகளின் உடலில் காணப்படும் சிறப்பான உறுப்பு தலையில் இருக்கும் ஒரு விரியக் கூடிய தசை ஆகும். இவை தாக்கும் போதோ, தற்காப்புக்காகவோ அவற்றை விரிக்கும். இது எதிரியை அச்சுறுத்தவே ஆகும். இதனை படம் எடுத்தல் என்பர். இப்பாம்புகள் மஞ்சள் கலந்த வெள்ளை, கரும்பழுப்பு மற்றும் வெளிர்சாம்பல் நிறங்களில் இருக்கின்றன. இதன் நிற அமைப்பின் காரணமாக அது தான் வாழும் தரையில் புற்களுக்கு இடையே அரிதாகவே கண்ணுக்குத் தெரிகிறது. ஒருவகை நாகப் பாம்பின் படத்தில் மூக்குக் கண்ணாடி போன்ற குறி ஒன்றுள்ளது. இதனால் கண்ணாடிப் பாம்பு என்றும் அழைக்கப்படுகிறது.
நச்சுச் சுரப்பி
நச்சுப் பாம்புகளைப் போலவே இப்பாம்பின் தலையில் இரண்டு நச்சுச் சுரப்பிகள் மேல்தாடையில் உள்ள இரண்டு பெரிய பற்களுடன் இணைக்கப்பட்டிருக்கின்றன. இப்பாம்பு இதன் பற்களால் கடிக்கும் பொழுது அவற்றின் வெளிப்புறம் அமைந்த துளை வழியாக நச்சு கடிபட்ட உயிரினத்தின் இரத்தத்துடன் கலக்கிறது. இப்பாம்பிற்கு நச்சுப்பல் உடைந்து போனால் கூட அந்த இடத்தில் புதிய நச்சுப் பல் முளைத்து விடுகிறது.
நச்சுத் துளிகள்
இப்பாம்பு கடிக்கும் பொழுது இதனிடமிருந்து வெளியேறும் நச்சுத்துளியின் அளவு 4 முதல் 6 துளிகள் அளவாக உள்ளது. இவை பிடிபட்ட உயிரினத்தைக் கொல்வதற்கு போதுமானதாக உள்ளது. மயில், சிங்காரக் கோழிகள் போன்றவற்றிற்கு இந்த நச்சு எவ்விதப் பாதிப்பையும் ஏற்படுத்துவதில்லை. இப்பாம்பு கடித்தால் மனிதனுக்கு இறப்பு நேரிடும். இப்பாம்பின் நச்சு மனிதனின் நரம்பு மண்டலத்தைப் பாதிப்பை ஏற்படுத்துகிறது. கடிபட்டவனுக்குப் பெருங்களைப்பும், அடக்க முடியாத தூக்கமும் ஏற்படுகின்றன. பின்பு மூச்சடைக்கிறது. தலை சுற்றுதல், வாந்தி எடுத்தல், உடல் குளிர்தல், இருதயச் செயல்பாடு குறைதல் போன்றவை ஏற்பட்டு மனிதன் இறக்கிறான். நாகப்பாம்பு கடித்தால் நச்சு இரத்தத்தில் கலந்து விடாது தடுப்பதற்குத் தகுந்த நடவடிக்கை எடுக்கப்பட வேண்டும்.
வாழ்விடம்
இப்பாம்பு கற்களுக்கு அடியில், இடிபாடுகளுக்கிடையில் வாழக்கூடிய தன்மையுடையது. சில சமயம் வீட்டுக்குள்ளும் புகுந்து விடும்.
உணவு
இப்பாம்புகள் பிற பாம்புகளைப் போல் தனது அசைந்தியங்கும் தாடைகளின் உதவியுடன் இரையை முழுதாக விழுங்கும். இவை பல்லி, சிறு பாம்புகள், பறவைகள் மற்றும் சிறு பாலூட்டி வகைகளை உணவாக உட்கொள்கின்றன.
அடிக்குறிப்பு
பகுப்பு: ஊர்வன பகுப்பு:நச்சுப் பாம்புகள்
டிசம்பர் 2011
டிசம்பர் 2011 (December 2011), ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி மார்கழி மாதம் டிசம்பர் 17 சனிக்கிழமை தொடங்கி, 2012 சனவரி 14 வெள்ளிக்கிழமை முடிவடைந்தது.
நிகழ்வுகள்
பகுப்பு:2011 2011
டெகார்ட் கோட்டை
வலது|thumb|300x300px| டெகார்ட் காவல் துறை கோட்டையில் லாட்ரன் ஒரு டெகார்ட் கோட்டை என்பது பிரிட்டிஷ் கட்டளை காலத்தில் பாலஸ்தீனம் முழுவதும் கட்டப்பட்ட ஒரு வகை இராணுவமயமாக்கப்பட்ட காவல் கோட்டை ஆகும், இது 1936-39 அரபு கிளர்ச்சிக்கு எதிரான நடவடிக்கையாக தொடங்கப்பட்டது.
சொற்பிறப்பியல்
thumb| டெகார்ட் காவல் நிலையம், நஹலால். கோட்டைகளுக்கு அவற்றின் வடிவமைப்பாளர், ஐக்கிய இராச்சியத்தின் காவல்துறை அதிகாரி மற்றும் பொறியாளர் சர் சார்லஸ் டெகார்ட் பெயரிடப்பட்டது.
இஸ்ரேலில், இந்த பெயர் பெரும்பாலும் "டாகார்ட்" என்று உச்சரிக்கப்படுகிறது. பெயரை எபிரேய மொழியில் மொழிபெயர்ப்பதும், பின்னர் லத்தீன் எழுத்துக்களுக்கு திரும்புவதும் இதற்குக் காரணமாக இருக்கலாம், மொழிபெயர்ப்பாளரின் தவறான அனுமானத்துடன், இந்த ஆங்கிலமயமாக்கப்பட்ட ஸ்காட்டிஷ் குடும்பப்பெயரை எழுத மிகவும் பொதுவான வழி பயன்படுத்தப்பட வேண்டும் ("டேகார்ட்" விட "மிகவும் பரவலாக உள்ளது" டெகார்ட் ").
வரலாறு
அவற்றில் பல இன்றும் இஸ்ரேலில் காணப்படுகின்றன, மேலும் அவை தொடர்ந்து காவல் நிலையங்கள் மற்றும் சிறைகளாக பயன்படுத்தப்படுகின்றன. "அதிக ஆபத்துள்ள" கைதிகளுக்காக ஒரு இருப்பிடமாக முகாம் 1391 சிறை உள்ளது.
மேற்குக் கரையில் இது போன்ற பல கோட்டைகள், இப்போது அறியப்படுகிறது முகாடா ( المقاطعة, "மாவட்டம்") பலத்தீனிய தேசிய ஆணையத்தின் அலுவலகங்கள் மற்றும் நிர்வாக மையங்களாகப் பயன்படுத்தப்படுகின்றன. ஆபரேஷன் டிஃபென்சிவ் சீல்டு என்றழைக்கப்பட்ட ஒரு நடவடிக்கையில் இஸ்ரேலிய படைகளால் முகாட்டா சேதமடைந்தது, பின்னர் முற்றுகையிடப்பட்டது. பின்னர் இவை மறுசீரமைக்கப்பட்டு ஜனாதிபதி மஹ்மூத் அப்பாஸின் கீழ் சேர்க்கப்பட்டது, அசல் பிரிட்டிஷ் கட்டமைப்பின் அடையாளங்கள் மறைக்கப்பட்டன.
1949 மற்றும் 1967 க்கு இடையில் ஜோர்டானிய நிர்வாகத்தின் தலைமையகமாகவும், 1967 மற்றும் 1997 க்கு இடையில் இஸ்ரேலிய இராணுவ ஆளுநரின் தலைமையகமாகவும், 1997 மற்றும் 2002 க்கு இடையில் பாலஸ்தீனிய ஆணையத்தின் ஆளுநரின் தலைமையாகமாகவும் எபிரோன் கோட்டை பயன்படுத்தப்பட்டது. ஆபரேஷன் டிஃபென்சிவ் ஷீல்டு நடவடிக்கையின் போது நகரத்தை இஸ்ரேலிய படைகள் கைப்பற்றியபோது இது 2002 இல் அழிக்கப்பட்டது.
இப்போது காவல் நிலையமான மாலோட்- தர்ஷிஹாவில் உள்ள டெகார்ட் கோட்டை ஒரு வரலாற்று அடையாளமாக மீட்டெடுக்கப்பட்டு, பாதுகாப்பாளர்கள் மற்றும் சுற்றுலாப் பயணிகளின் கவனத்தை ஈர்க்கிறது.
கட்டாய பாலஸ்தீனத்தில் டெகார்ட் கோட்டைகளின் பட்டியல்
thumb| லாட்ருன் அருங்காட்சியகம் thumb| கிப்புட்ஸ் சாசாவில் டெகார்ட் கோட்டை thumb| மெட்ஸுடாட் யோவ், முன்னாள் ஈராக் சுவேடன் கோட்டையில் உள்ள கிவதி பிரிகேட் அருங்காட்சியகம் thumb| கெஷர் காவல் நிலையம் thumb| உடோக்கிற்கு அருகில் வாடி அமட்டில் உள்ள ஈய்ன் டினா காவல் நிலையம் கீழே பட்டியலிடப்பட்டுள்ள அனைத்து பிரிட்டிஷ் கட்டாய காவல் நிலையங்களும் "டெகார்ட் கோட்டை" என்பதன் வரையறையுடன் ஒத்துப்போகவில்லை, இருப்பினும் அவை அனைத்தும் 1940-41 முதல் ஒரே பாதுகாப்புக் கட்டடத் திட்டத்தின் ஒரு பகுதியாக இருந்தன, பின்னர் அவை சேர்க்கப்பட்டன.
குறிப்புகள்
பகுப்பு:இசுரேலிலுள்ள கட்டடங்களும் கட்டமைப்புக்களும்
காரையூர் சர்க்கரை மன்றாடியார்
காரையூர் சர்க்கரை மன்றாடியார் சிறந்த போர்வீரர் ஆவார். கொங்கு மண்டல சதகம் பாடல் இவரைப் பற்றிக் குறிப்பிடுகிறது. பொருநை, காவிரி ஆகிய ஆறுகள் பெருகி வளம் பெருக்கும் நாடு கொங்கு. சோழ அரசர்கள் இந்த நாட்டைத் துன்புறுத்தினர். கொங்கு நாட்டுக் காரையூரில் வாழ்ந்த மன்றாடியார் என்பவர் பாண்டியன் விரும்பியபடி, சோழரைப் புறமுதுகிட்டு ஓடும்படி விரட்டினார். இந்தச் செய்தியை மற்றொரு நூல் குறிப்பிடுகிறது.
மேற்கோள்கள்
பகுப்பு:போர் வீரர்கள்
டின்டோ பிராஸ்
டின்டோ பிராஸ் என்று பரவலாக அறியப்படும் ஜியோவன்னி பிராஸ் (பிறப்பு: மார்ச் 26, 1933), ஒரு இத்தாலியத் திரைப்பட இயக்குநர். கோசி ஃபேன் டட்டீ (ஆங்கிலத் தலைப்பு: ஆல் லேடீஸ் டூ இட்), பாப்ரிகா, மோனெல்லா (ஃப்ரிவோலஸ் லோலா ) மற்றும் டிராஸ்கீரிடையர் போன்ற பால் உணர்ச்சியைத் தூண்டும் திரைப்படங்களுக்காக அவர் அறியப்படுகிறார்.
வெளிப்புற இணைப்புகள்
பகுப்பு:1933 பிறப்புகள் பகுப்பு:இத்தாலியத் திரைப்பட இயக்குநர்கள் பகுப்பு:வாழும் நபர்கள்
பாதல் குப்தா
பாதல் குப்தா (Badal Gupta) ( বাদল গুপ্ত Badol Gupto), உண்மையான பெயர் சுதிர் குப்தா (1912 - 8 திசம்பர் 1930), இந்தியாவில் பிரித்தானிய ஆட்சிக்கு எதிரான தீவிரமாக இருந்த ஓர் இந்திய புரட்சியாளர் ஆவார். தினேஷ் குப்தா, பினாய் பாசு ஆகியோருடன் சேர்ந்து இவர் கொல்கத்தாவின் செயலகக் கட்டடத்தின் மீது தாக்குதலில் ஈடுபட்டார்.
ஆரம்ப நடவடிக்கைகள்
பாதல் குப்தா, தற்போதைய வங்காளதேசத்தின் டாக்கா மாவட்டத்திலுள்ள (தற்போதைய முன்சிகஞ்ச் மாவட்டம்) விக்ரம்பூர் பகுதியில் உள்ள பூர்பா சிமுலியா (கிழக்கு சிமுலியா) என்ற கிராமத்தில் பிறந்தார். ஆலிப்பூர் வெடிகுண்டு வழக்கில் தொடர்புடைய மற்றும் இரிஷி அரவிந்த கோசுடன் சிறையில் இருந்த இவரது இரண்டு தந்தை வழி மாமாக்களான மறைந்த தரணிநாத் குப்தா, நாகேந்திரநாத் குப்தா ஆகியோரின் புரட்சிகர நடவடிக்கைகளால் இவர் தாக்கமடைந்தார். 1928இல் இவர், சுபாஷ் சந்திர போஸால் ஏற்பாடு செய்யப்பட்ட வங்காள தொண்டர் படையில் சேர்ந்தார்.
கடைசித் தாக்குதல்
சிறைச்சாலைகளில் உள்ள கைதிகளை கொடூரமாக ஒடுக்குவதில் பிரபலமாக இருந்த சிறைத்துறை காவல்துறை இயக்குநர் கர்னல் என்.எஸ். சிம்ப்சனை தொண்டர் படை குறிவைத்தது. புரட்சியாளர்கள் அவரை கொலை செய்ய மட்டுமே நினைத்தனர். ஆனால் செயலகக் கட்டிடம் மீது ஒரு தாக்குதலைத் துவங்குவதன் மூலம் பிரித்தானிய அதிகாரிகள் வட்டாரங்களில் ஒரு பயத்தை ஏற்படுத்த நினைத்தனர்.
8 டிசம்பர் 1930 இல், இவர், தினேஷ் குப்தா, பினாய் பாசு ஆகியோருடன் ஐரோப்பிய உடையில், எழுத்தாளர் கட்டிடத்திற்குள் நுழைந்து சிம்ப்சனை சுட்டுக் கொன்றனர். அருகில் இருந்த காவல்துறையினர் இவர்களை நோக்கி துப்பாக்கியால் சுட்டனர்.
முக்கியத்துவம்
பினாய், பாதல், தினேஷ் ஆகியோரின் தியாகம் குறிப்பாக வங்காளத்திலும் பொதுவாக இந்தியாவில் மேலும் புரட்சிகர நடவடிக்கைகளை ஊக்குவித்தது.
இந்திய சுதந்திரத்திற்குப் பிறகு, டல்கௌசி சதுக்கத்திற்கு பினாய்-பாதல்-தினேஷ் மூவரின் பெயரால் 'பிபிடி பாக்' என்று பெயரிடப்பட்டது. இவர்களின் எழுத்தாளர்களின் தாக்குதலின் நினைவாக, எழுத்தாளர்கள் கட்டிடத்தின் முதல் தளத்தின் சுவரில் ஒரு தகடு பொறிக்கப்பட்டது. thumb| பினாய், பாதல், தினேஷ் ஆகியோரின் தியாகத்தின் நினைவாக எழுத்தாளர் கட்டிடத்தில் வைக்கப்பட்டுள்ள ஒரு செதுக்கல்
நூலியல்
பகுப்பு:இந்தியாவில் தூக்கிலிடப்பட்டவர்கள் பகுப்பு:இந்தியப் புரட்சியாளர்கள் பகுப்பு:வங்காள மக்கள் பகுப்பு:1930 இறப்புகள் பகுப்பு:1912 பிறப்புகள்
2006 ஆம் ஆண்டின் உலக பணக்காரர்கள் பட்டியல்
2006 ஆம் ஆண்டின் கணிப்பின்படி 49 நாடுகளிலிருந்தும் சுமார் 793 பில்லியனர்கள் இருப்பது குறிப்பிடத்தக்கது.
External links
பகுப்பு:நபர்கள்
Forbes list of billionaires
அரசிராமணி அய்யனாரப்பன் கோயில்
அரசிராமணி அய்யனாரப்பன் கோயில் தமிழ்நாட்டில் சேலம் மாவட்டம், அரசிராமணி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.